Lav et referat af nedenstående tekst:

Tekst:
I aften kan det blive afgjort om Ulsted serie 6 slutter på sidstepladsen i landets laveste fodboldrække. Her til aften møder Ulsted Langholt på udebane, før kampen har Langholt syv point og Ulsted seks. Så kravet til Ulsted-drengene er en sejr med bare to kampe igen. Men træner Mikael Simonsen har store problemer før skæbne kampen, som har fået titlen 'Forbudt for børn'. Der er nemlig indløbet flere afbud til kampen, og det skyldes ene og alene Hjallerup Marked. Det er fast tradition, at flere af især de unge spillere ligger i telt på campingpladsen alle de tre dage, markedet varer. Så det er et noget svækket mandskab, træneren stiller med i aften,. Det kan endda ende med, at træner Mikael Simonsen selv må på banen. Da TV2 Nord tidligere på dagen fangede træneren på telefonen, sagde han, at 'tasken er pakket'. Så det skal blive spændende at se, hvilke 11 spillere der løber på banen til den altafgørende kamp for Ulsted. Sidste uge troppede over 400 tilskuere op på hjemmebanen, og så Ulsted sensationelt vinde 3-2 over Tylstrup.

Referat:
I aften kan det blive afgjort om Ulsteds Serie 6-hold slutter på sidstepladsen i turneringen. Modstanderen er arvefjenderne fra Langholt.